**Naziv i adresa ustanove**

**Program obrazovanja**

**za stjecanje mikrokvalifikacije izrada i analiza temeljnih financijskih izvještaja**

**Mjesto, datum**

1. **OPĆI DIO**

|  |  |  |  |  |
| --- | --- | --- | --- | --- |
| **OPĆE INFORMACIJE O PROGRAMU OBRAZOVANJA**  **ZA STJECANJE MIKROKVALIFIKACIJE** | | | | |
| **Sektor** | Ekonomija i trgovina | | | |
| **Naziv programa** | Program obrazovanja za stjecanje mikrokvalifikacije izrada i analiza temeljnih financijskih izvještaja | | | |
| **Vrsta programa** | usavršavanje | | | |
| **Predlagatelj** | **Naziv ustanove** |  | | |
| **Adresa** |  | | |
| **Razina kvalifikacije/skupa/ova ishoda učenja prema HKO-u** | SIU 1: Pripremanje podataka za sastavljanje godišnjih financijskih izvještaja (razina 4)  SIU 2: Sastavljanje godišnjih financijskih izvještaja (razina 4)  SIU 3: Temeljni financijski izvještaji (razina 4) | | | |
| **Obujam u bodovima (CSVET)** | **7 CSVET**  SIU 1: Pripremanje podataka za sastavljanje godišnjih financijskih izvještaja (3 CSVET)  SIU 2: Sastavljanje godišnjih financijskih izvještaja (2 CSVET)  SIU 3: Temeljni financijski izvještaji (2 CSVET) | | | |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)** | | | | |
| **Popis standarda zanimanja/skupova kompetencija** | **Popis standarda kvalifikacija/skupova ishoda učenja** | | **Sektorski kurikul** | |
| **SZ Ekonomski referent / Ekonomska referentica**  <https://hko.srce.hr/registar/standard-zanimanja/detalji/49>  **SKOMP 1:** Primjena informacijsko-komunikacijskih tehnologija u poslovanju malih i srednjih poduzeća <https://hko.srce.hr/registar/skup-kompetencija/detalji/413>    **SKOMP 2:** Praćenje i evidentiranje financijskih dokumenata u poslovanju malih i srednjih poduzeća  <https://hko.srce.hr/registar/skup-kompetencija/detalji/415> | SIU 1: Pripremanje podataka za sastavljanje godišnjih financijskih izvještaja <https://hko.srce.hr/registar/skup-ishoda-ucenja/detalji/12412>  **SIU 2:** Sastavljanje godišnjih financijskih izvještaja <https://hko.srce.hr/registar/skup-ishoda-ucenja/detalji/12521>SIU 3: Temeljni financijski izvještaji <https://hko.srce.hr/registar/skup-ishoda-ucenja/detalji/12417> | | / | |
| **Uvjeti za upis u program** | * Cjelovita kvalifikacija najmanje razine 4.2 HKO sektora ekonomija i trgovina ili završen program obrazovanja za stjecanje djelomične kvalifikacije knjigovođa / knjigovotkinja ili završen program obrazovanja iz područja knjigovodstva. | | | |
| **Uvjeti stjecanja programa (završetka programa)** | * Stečenih 7 CSVET. * Uspješna završna provjera stečenih znanja (usmenim i/ili pisanim provjerama) i vještina te odgovornosti polaznika prilikom izrade i analize temeljnih financijskih izvještaja kroz problemske zadatke te rad u knjigovodstvenom programu na temelju unaprijed određenih kriterija vrednovanja postignuća.   O završnoj provjeri vodi se zapisnik i provodi ju tročlano povjerenstvo.  Svakom polazniku nakon uspješno završene završne provjere izdaje se Uvjerenje o usavršavanju za stjecanje mikrokvalifikacije izrada i analiza temeljnih financijskih izvještaja. | | | |
| **Trajanje i načini izvođenja nastave** | Program obrazovanja za stjecanje mikrokvalifikacije izrada i analiza temeljnih financijskih izvještaja provodi se redovitom nastavom u trajanju od 175 sati, uz mogućnost izvođenja cijelog programa, u *online* okruženju, u stvarnom vremenu.  Ishodi učenja ostvaruju se dijelom vođenim procesom učenja i poučavanja u trajanju od 42 sata, dijelom učenjem temeljenim na radu u trajanju od 98 sati, a dijelom samostalnim aktivnostima polaznika, u trajanju od 35 sati.  Učenje temeljeno na radu obuhvaća izvršenje konkretnih radnih zadaća u simuliranim ili stvarnim uvjetima te simulaciju problemskih zadataka uz korištenje knjigovodstvenog softvera.  Kod polaznika se potiče razvijanje samostalnosti i odgovornosti u izvršenju radnih zadaća kao i razvijanje suradničkih odnosa s ostalim sudionicima u zajedničkom radu te stvaranje budućih kvalitetnih poslovnih odnosa.  Učenje temeljeno na radu provodi se u specijaliziranim učionicima i/ili kod poslodavaca (u knjigovodstvenim servisima) s kojim Ustanova ima sklopljeni ugovor o suradnji. | | | |
| **Horizontalna prohodnost** | - | | | |
| **Vertikalna prohodnost** | - | | | |
| **Materijalni uvjeti i okruženje za učenje koji su potrebni za izvedbu programa** | <https://hko.srce.hr/registar/skup-ishoda-ucenja/detalji/12412>  <https://hko.srce.hr/registar/skup-ishoda-ucenja/detalji/12521>  <https://hko.srce.hr/registar/skup-ishoda-ucenja/detalji/12417>  Standardna učionica – priklade veličine opremljena računalom za nastavnika, projektorom, zaslonom, internetskom vezom, računalnim programima, knjigovodstvenim softverom.  Specijalizirana učenica – računalo za svakog polaznika, internetska veza, knjigovodstveni softver | | | |
| **Kompetencije koje se programom stječu** | | | | |
| 1. koristiti računovodstvene programe za vođenje računovodstvenih poslova 2. primjenjivati računovodstvena načela i standarde financijskih izvještaja 3. primjenjivati porezne propise u poslovanju malih i srednjih poduzeća 4. prikupljati, sortirati, grupirati i sistematizirati podatke za potrebe izrade financijskih izvještaja i ostalih poslovnih izvješća 5. sudjelovati u pripremi porezne prijave na propisanim obrascima uz poštivanje rokova za njihovu predaju Poreznoj upravi 6. sudjelovati u sastavljanju temeljnih financijskih izvještaja (GFI) na propisanim obrascima uz poštivanje rokova za njihovu javnu objavu 7. analizirati troškove malih i srednjih poduzeća pravovremenom analizom prikupljenih podatka 8. izračunavati financijske pokazatelje za potrebe malih i srednjih poduzeća 9. provoditi informacijsku sigurnost u poslovanju malih i srednjih poduzeća | | | |
| **Preporučeni načini praćenja kvalitete i uspješnosti izvedbe programa** | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:   * provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške učenicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima * provodi se istraživanje i anketiranje nastavnika o istim pitanjima navedenim u prethodnoj stavci * provodi se analiza uspjeha, transparentnosti i objektivnosti provjera i ostvarenosti ishoda učenja * provodi se analiza materijalnih i kadrovskih uvjeta potrebnih za izvođenje procesa učenja i poučavanja.   Na temelju rezultata anketa dobiva se pregled uspješnosti izvedbe programa te postignuća polaznika, kao i procjena kvalitete nastavničkog rada ustanove.  Postupci vrednovanja usmjereni su na praćenje i provjeru postignuća prema ishodima učenja. Ono se provodi usmenim i pisanim provjerama znanja te provjerama stečenih vještina polaznika u projektnim i problemskim zadatcima, a na temelju unaprijed određenih kriterija vrednovanja postignuća. | | | |
| **Datum revizije programa** |  | | | |

1. **MODULI I SKUPOVI ISHODA UČENJA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** | | | |
| **VPUP** | **UTR** | **SAP** | **UKUPNO** |
| **1.** | IZRADA I ANALIZA TEMELJNIH FINANCIJSKIH IZVJEŠTAJA | Pripremanje podataka za sastavljanje godišnjih financijskih izvještaja | 4 | 3 | 20 | 40 | 15 | 75 |
| Sastavljanje godišnjih financijskih izvještaja | 4 | 2 | 10 | 30 | 10 | 50 |
| Temeljni financijski izvještaji | 4 | 2 | 12 | 28 | 10 | 50 |
| Ukupno: | | | | 7 | 42 | 98 | 35 | 175 |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnostipolaznika*

1. **RAZRADA MODULA I SKUPOVA ISHODA UČENJA**

|  |  |  |  |
| --- | --- | --- | --- |
| **NAZIV MODULA** | **IZRADA I ANALIZA TEMELJNIH FINANCIJSKIH IZVJEŠTAJA** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/12412>  <https://hko.srce.hr/registar/skup-ishoda-ucenja/detalji/12521>  <https://hko.srce.hr/registar/skup-ishoda-ucenja/detalji/12417>  **Kadrovski uvjeti:**  Vođeni proces učenja i poučavanja – najmanje razina 7.1. st ili 7.1. sv HKO-a odgovarajućeg profila.  Učenje temeljeno na radu – najmanje razina 4.2 HKO-a s minimalnim iskustvom rada od 5 godina na računovodstvenim poslovima. | | |
| **Obujam modula (CSVET)** | **7 CSVET**  SIU 1: Pripremanje podataka za sastavljanje godišnjih financijskih izvještaja (3 CSVET)  SIU 2: Sastavljanje godišnjih financijskih izvještaja (2 CSVET)  SIU 3: Temeljni financijski izvještaji (2 CSVET) | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 42 sata (24 %) | 98 sati (56 %) | 35 sati (20 %) |
| **Status modula**  **(obvezni/izborni)** | obvezni | | |
| **Cilj (opis) modula** | Cilj modula je polaznicima omogućiti stjecanje znanja i vještina potrebnih za sastavljanje i analizu temeljnih financijskih izvještaja uz korištenje knjigovodstvenog softvera. Polaznici će moći pripremiti podatke za izradu financijskih izvještja, izraditi temeljne financijske izvještaje i analizirati ih. Pri obavljanju navedenih aktivnosti polaznici će poštivati standarde u zaštiti i čuvanju povjerljivih podataka u svom području rada te poštivati ergonomska načela u uredskom poslovanju. | | |
| **Ključni pojmovi** | *bilanca, račun dobiti i gubitka, izvještaj o novčanom toku, izvještaj o promjenama kapitala, bilješke uz financijske izvještaje, analiza financijskih izvještaja* | | |
| **Oblici učenja temeljenog na radu** | Učenje temeljeno na radu integrirano je u modul kroz simulaciju problemskih zadataka iz poslovnog okruženja i provodi se u specijaliziranim učionicama ustanove i/ili u knjigovodstvenim servisima uz korištenje knjigovodstvenog softvera. Polaznik samostalno na računalu uz korištenje knjigovodstvenog softvera rješava problemske zadatke (situacijski zadatci) koji se temelje na primjerima iz poslovne prakse. Nastavnik zadaje stvarnu situaciju, a polaznik koristeći se stečenim znanjem i vještinama, rješava zadani zadatak.  Učenjem na ranom mjestu polaznik se postupno uvodi u svijet rada. Omogućuje mu se sudjelovanje u radnom procesu sve dok ne stekne potpune kompetencije propisane programom.  Učenje temeljeno na radu provodi se u specijaliziranim učionicama i/ili kod poslodavaca s kojim Ustanova ima sklopljeni ugovor o suradnji. | | |
| **Literatura i specifična nastavna sredstva potrebna za realizaciju modula** | **Preporučena literatura:**   1. Ur. Gulin, D. (2022). Kontni plan poduzetnika s primjerima knjiženja poslovnih događaja poduzetnika. Hrvatska zajednica računovođa i financijskih djelatnika. Zagreb. 2. Skupina autora (2021). Računovodstvo poduzetnika s primjerima knjiženja, XII. Izmijenjeno i dopunjeno izdanje, RRiF-plus d.o.o.. Zagreb 3. Žager K., Mamić Sačer I., Sever Mališ S., Ježovita A. i Žager L., (2021). Analiza financijskih izvještaja – načela, postupci, slučajevi, peto izdanje. Hrvatska zajednica računovođa i financijskih djelatnika. Zagreb 4. Cirkveni Filipović T. (2020). Hrvatski računovodstveni sustav (službeni i pročišćeni tekstovi za Hrvatsku) HSFI, MRS, MSFI i Tumačenja, VIII. izdanje Knjiga III. iz ciklusa: Računovodstvo poduzetnika. Zagreb 5. Baica, Z. i Baica, N. (2017). Računovodstvo i porezi u praksi: Knjigovodstvo za mikro, male i srednje poduzetnike - primjena HSFI-a - Centar za računovodstvo i financije d.o.o.. Zagreb 6. Bičanić, N., Vranar, K., Slovinac, I. i Šarić, M. (2017). Popis imovine i obveza: inventura. TEB poslovno savjetovanje. Zagreb 7. Žager, K., Tušek, B., Vašiček V. i Žager L. (2007). Osnove računovodstva, računovodstvo za neračunovođe. Rif. Zagreb 8. Horvat Jurjec, K. (2013). Blagajničko poslovanje i fiskalizacija. RRiF-plus d.o.o. za nakladništvo i poslovne usluge. Zagreb 9. Zakon o računovodstvu (NN 78/15, 134/15, 120/16, 116/18, 42/20, 47/20, 85/24, 145/24 ) 10. Zakon o financijskom poslovanju i računovodstvu neprofitnih organizacija (NN 121/14, 114/22) 11. Zakon o porezu na dodanu vrijednost (NN 73/13, 99/13, 148/13, 153/13, 143/14, 115/16, 106/18, 121/19, 138/20, 39/22, 113/22, 33/23, 114/23 35/24) 12. Zakon o fiskalizaciji u prometu gotovinom (NN 133/12, 115/16, 106/18, 121/19, 138/20, 114/23) 13. Zakon o minimalnoj plaći (NN 118/18, 120/21) 14. Zakon o doprinosima (NN 84/08, 152/08, 94/09, 18/11, 22/12, 144/12, 148/13, 41/14, 143/14, 115/16, 106/18, 33/23, 114/23) 15. Zakon o platnom prometu (NN 66/18) 16. Zakon o sprječavanju pranja novca i financiranja terorizma (NN 108/17, 39/19, 151/22) 17. Naputak o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2024. godini, (NN 15/24) 18. Zaštita na radu (2012). Opasnosti kod rada na računalu i pravilne vježbe. Zagreb, dostupno na: <https://zastitanaradu.com.hr/novosti/Opasnosti-kod-rada-na-racunalu-i-pravilne-vjezbe-17> 19. Zakon o zaštiti na radu (NN 71/14, 118/14, 154/14 , 94/18, 96/18) 20. Ministarstvo rada i mirovinskoga sustava (2015). Osnovne obveze zaštite na radu. Mini vodič za poslovnu zajednicu (online)., dostupno na: <https://www.mingo.hr/public/Poduzetnistvo/112-vodic-zastita-na-radu-lowreswebfinal.pdf> 21. Kovač, C., Šijaković, A., Krišto I. i Kovač, H. (2018). Priručnik za praktičan rad povjerenika – radnika za zaštitu na radu (online). Kutjevo: Nezavisni sindikat radnika u proizvodnji hrane i pića (NSRPHP)., dostupno na: <https://www.hup.hr/EasyEdit/UserFiles/Ivana%20Zlatari%C4%87/prirucnik-za-praktican-rad.pdf> 22. Europska agencija za sigurnost i zdravlje na radu (2020). Online izvori., dostupno na: <https://osha.europa.eu/hr>   **Za realizaciju nastave koristi se**:   * Knjigovodstveni softver * Popratna poslovna dokumentacija | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Pripremanje podataka za sastavljanje godišnjih financijskih izvještaja, 3 CSVET** |
| **Ishodi učenja** | | |
| 1. Primijeniti zakonske propise vezano za sastavljanje godišnjih financijskih izvještaja za mikro i male poduzetnike | | |
| 1. Usporediti knjigovodstvene evidencije sa stvarnim stanjem nakon provedenog popisa imovine i obveza | | |
| 1. Izračunati godišnji obračun poreza na dohodak i ostalih obveza radnika prema državi, općini ili gradu | | |
| 1. Provesti konačni obračun amortizacije za poslovnu godinu | | |
| 1. Usporediti stanja s poslovnim partnerima, financijskim institucijama i poreznom upravom | | |
| 1. Izvesti zaključna knjiženja kod izrade završnog računa za mikro i male poduzetnike u aplikacijskom softveru | | |
| 1. Napraviti prijavu poreza na dobit, obrazac PD | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav je učenje temeljeno na radu.  Tijekom realizacije vođenog procesa učenja i poučavanja, nastavnik pojašnjava tijek pripreme podataka za potrebe sastavljanja financijskih izvještaja. Polaznik rješava kraće zadatke u kontroliranim uvjetima u kojima, na temelju dobivene dokumentacije vezane uz provedeni popis imovine i obveza, uspoređuje stvarno stanje s knjigovodstvenim i evidentira razlike po popisu u osnovnim i pomoćnim poslovnim knjigama. Polaznik istražuje propise i elemente prijave poreza na dohodak (obrazac DOH) nakon čega rješava kraće zadatke u kontroliranim uvjetima u kojima ispunjava Prijavu poreza na dohodak (obrazac DOH). Na temelju uputa nastavnika u kontroliranim uvjetima polaznik izračunava amortizaciju, usklađuje evidencije s poslovnim partnerima, knjiži tečajne razlike i kamate te usklađuje salda javnih davanja s evidencijama porezne uprave na dan 31. prosinca. Na samom kraju, na temelju evidentiranih podataka o troškovima, prihodima i rashodima, polaznik samostalno izrađuje prijavu poreza na dobit i provodi zaključna knjiženja korištenjem knjigovodstvenog softvera čime dokazuje uspješnost realizacije ishoda učenja ovog skupa.  Nastavnik tijek vođenog procesa učenja i poučavanja kao i učenja temeljenog na radu, daje polazniku povratnu informaciju o uspješnosti rješavanja.  Učenje temeljeno na radu provodi se u specijaliziranim učionicima i/ili kod poslodavaca (u knjigovodstvenim servisima) s kojim Ustanova ima sklopljeni ugovor o suradnji uz korištenje popratne poslovne dokumentacije kao i knjigovodstvenog softvera. | | |
| **Nastavne cjeline/teme** | Prijava poreza na dohodak – obrazac DOH  Obračun amortizacije  Zaključna knjiženja u poslovnim knjigama  *Prijava poreza na dobit – obrazac PD* | |
| **Načini i primjer vrjednovanja skupa ishoda učenja** | | |
| Način i primjer vrednovanja skupa ishoda učenja samo je jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i obrazovne skupine.  Primjeri vrednovanja:  **Situacijski scenarij poučavanja**  **Kraj poslovne godine**   1. Polaznik na temelju obavljenog popisa imovine i obveza uspoređuje stvarno stanje s knjigovodstvenim i evidentira razlike po popisu u osnovnim i pomoćnim poslovnim knjigama. 2. Za svakog zaposlenika izračunava godišnji obračun poreza na dohodak i prireza porezu na dohodak te na temelju obračuna obavlja uplatu/isplatu. Na temelju podataka iz analitičkih evidencija dugotrajne imovine, a u skladu sa zakonskim propisima izrađuje godišnji obračun amortizacije dugotrajne nematerijalne i materijalne imovine. 3. Na temelju primljenih podataka usklađuje evidencije s poslovnim partnerima, knjiži tečajne razlike i kamate te usklađuje salda javnih davanja s evidencijama porezne uprave na dan 31. prosinca. Polaznik provodi zaključna knjiženja u knjigovodstvenom softveru i izrađuje prijavu poreza na dobit.   **Vrednovanje:** Skup ishoda učenja i pripadajući ishodi provjeravaju se pisano i/ili usmeno, vrednovanjem postupaka i rezultata rješavanja radne situacije / projektnih aktivnosti / usmene prezentacije i/ili pisanog rada i/ili mapom radova, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje). | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK, obujam** | | **Sastavljanje godišnjih financijskih izvještaja, 2 CSVET** |
| **Ishodi učenja** | | |
| 1. Primijeniti zakonske propise vezano za sastavljanje godišnjih financijskih izvještaja za mikro i male poduzetnike | | |
| 1. Napraviti bilancu i račun dobiti i gubitka za mikro i male poduzetnike | | |
| 1. Sastaviti bilješke uz financijske izvještaje za mikro i male poduzetnike | | |
| 1. Pripremiti podatke za izradu izvještaja o promjeni kapitala | | |
| 1. Sastaviti izvještaj o promjeni kapitala | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav je učenje temeljeno na radu.  Polaznik istražuje temeljne financijske izvještaje za mikro i male poduzetnike. Nakon čega rješava kraće zadatke u kontroliranim uvjetima u kojima na temelju bruto bilance izrađuje temeljne financijske izvještaje u programu za proračunske tablice korištenjem obrasca GFI-POD. Na samom kraju, polaznik u simuliranim uvjetima (ili u knjigovodstvenom servisu) samostalno na temelju bruto bilance izrađuje bilancu, račun dobiti i gubitka i bilješke uz financijske izvještaje korištenjem obrasca GFI-POD čime dokazuje uspješnost realizacije ishoda učenja ovog skupa a sve vodeći se ergonomskim načelima u uredskom poslovanju.  Nastavnik demonstrira primjenu temeljnih ergonomskih načela prilikom razmještaja uredske opreme i oblikovanja radnog mjesta u učionici ustanove. Demonstrira pravilan način sjedenja na radnom mjestu i vježbe rasterećenja pri radu s računalom. Tijekom provedbe svih aktivnosti u kojima rade na računalu polaznici primjenjuju ergonomska načela, prilagođavaju utjecaje iz radne okoline ergonomskim načelima te primjenjuju vježbe rasterećenja pri radu s računalom.  Nastavnik tijek vođenog procesa učenja i poučavanja kao i učenja temeljenog na radu, daje polazniku povratnu informaciju o uspješnosti rješavanja.  Učenje temeljeno na radu provodi se u specijaliziranim učionicima i/ili kod poslodavaca (u knjigovodstvenim servisima) s kojim Ustanova ima sklopljeni ugovor o suradnji uz korištenje popratne poslovne dokumentacije kao i knjigovodstvenog softvera. | | |
| **Nastavne cjeline/teme** | Bilanca  Račun dobiti i gubitka  Izvještaj o promjeni kapitala  Izvještaj o novčanom toku  Bilješke uz financijske izvještaje  Ergonomska načela u uredskom poslovanju | |
| **Načini i primjer vrjednovanja skupa ishoda učenja** | | |
| Način i primjer vrednovanja skupa ishoda učenja samo je jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i obrazovne skupine.  Primjeri vrednovanja:  **Situacijski scenarij poučavanja**  **Svi naši izvještaji**   1. Polaznik na temelju bruto bilance izrađuje bilancu i račun dobiti i gubitka za mikro i male poduzetnike. 2. Podatke u izrađenim izvještajima pojašnjava u bilješkama uz financijske izvještaje. Ako je došlo do promjene vlasničke strukture, polaznik priprema podatke za izradu izvještaja o promjeni kapitala i izrađuje ga. 3. Izrađenu bilancu, račun dobiti i gubitka, bilješke uz financijske izvještaje te izvještaj o promjeni kapitala u programu za proračunske tablice pohranjuje u e-portfolio.   **Vrednovanje:** Skup ishoda učenja i pripadajući ishodi provjeravaju se pisano i/ili usmeno, vrednovanjem postupaka i rezultata rješavanja radne situacije / projektnih aktivnosti / usmene prezentacije i/ili pisanog rada i/ili mapom radova, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje). | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK, obujam** | | **Temeljni financijski izvještaji, 2 CSVET** |
| **Ishodi učenja** | | |
| 1. Analizirati bilancu trgovačkog društva | | |
| 1. Sastaviti račun dobiti i gubitka | | |
| 1. Napraviti izvještaj o novčanom toku prema direktnoj metodi | | |
| 1. Klasificirati pokazatelje uspješnosti iz podataka financijskih izvještaja | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav je učenje temeljeno na radu.  Polaznik istražuje vrste analize financijskih izvještaja i pokazatelje uspješnosti poslovanja. Nakon toga, samostalno na temelju bruto bilance izrađuje temeljne financijske izvještaje korištenjem obrasca GFI-POD koji mu onda služe kao osnova za analizu istih. Na samom kraju, polaznik analizira podatke temeljnih financijskih izvještaja za tri godine čime dokazuje uspješnost realizacije ishoda učenja ovog skupa.  Nastavnik tijek vođenog procesa učenja i poučavanja kao i učenja temeljenog na radu, daje polazniku povratnu informaciju o uspješnosti rješavanja.  Samostalna aktivnost polaznika odnosi se na analizu temeljnih financijskih izvještaja odabranog poduzeća u obliku seminarskog rada / pisanog izvješća. Samostalna aktivnost polaznika odnosi se na aktivnosti unutar cijelog programa obrazovanja.  Učenje temeljeno na radu provodi se u specijaliziranim učionicima i/ili kod poslodavaca (u knjigovodstvenim servisima) s kojim Ustanova ima sklopljeni ugovor o suradnji uz korištenje popratne poslovne dokumentacije kao i knjigovodstvenog softvera. | | |
| **Nastavne cjeline/teme** | Analiza financijskih izvještaja  Pokazatelji uspješnosti poslovanja | |
| **Načini i primjer vrjednovanja skupa ishoda učenja** | | |
| Način i primjer vrednovanja skupa ishoda učenja samo je jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i obrazovne skupine.  Primjeri vrednovanja:  **Situacijski scenarij poučavanja**  **Temeljne temeljito**   1. Polaznik na mrežnim stranicama pronalazi objavljenu bruto bilancu trgovačkog društva po svom izboru. Na temelju bruto bilance, polaznik izrađuje račun dobiti i gubitka te početnu bilancu na dan 1. siječnja 20xx. 2. Nakon toga polaznik dobiva deset poslovnih promjena u kojima će doći do kolanja novčanih sredstava (transakcijski račun, gotovina, devizna sredstva…). 3. Polaznik usmeno analizira poslovne promjene te nakon toga izrađuje Izvještaj o novčanom toku prema direktnoj metodi. Na temelju svih prikupljenih podataka, polaznik izračunava pokazatelje uspješnosti te interpretira dobivene rezultate.   **Vrednovanje:** Skup ishoda učenja i pripadajući ishodi provjeravaju se pisano i/ili usmeno, vrednovanjem postupaka i rezultata rješavanja radne situacije / projektnih aktivnosti / usmene prezentacije i/ili pisanog rada i/ili mapom radova, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje). | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

**\*Napomena:**

Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |